《重阳后三日饮彦成宗侯宅》
明代·苏升

九日登台兴未阑，侯门犹得更追欢。秋涵桂树香风远，月入梁园夜色寒。

白雁先霜何处度，黄花一径借相看。酣来作赋多公等，授简低头愧子安。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。